**Opis predmetu zákazky**

Predmetom zákazky je sanácia troch skládok v rozsahu nasledovných činností:

***Zber odpadu:***

• odkrytie nahromadeného odpadu prekrytého zeminou pomocou nakladača resp. mechanizmu,

• odťaženie nasypaného odpadu z ťažko dostupného svahu pomocou mechanizmu,

• nakládka nahromadeného zmiešaného a veľkoobjemového odpadu nakladačom do pristavených vozidiel,

• Následne je plánovaný ***odvoz odpadu*** do miesta zhromažďovania a zneškodňovania odpadu poskytovateľa týchto činností.

***Vytriedenie a zhodnotenie odpadu***, a to prostredníctvom týchto pod aktivít:

• separácia odpadov do jednotlivých tried,

• zlisovanie/úprava časti vyseparovaného odpadu za účelom jeho zhodnotenia,

• podrvenie/úprava časti vyseparovaného odpadu za účelom jeho zhodnotenia,

• uloženie upraveného podrveného odpadu do vriec určených na prepravu,

• následná preprava upraveného odpadu a jeho príprava na použitie ako tuhé alternatívne palivo.

Zvyšný nespracovateľný odpad bude ***uložený a zneškodnený*** na riadenej skládke odpadov. Následne je plánovaná ***sanácia a rekultivácia dotknutého územia***, na ktorom sa nachádzal nelegálne umiestnený odpad, ***do pôvodného stavu*** úpravou terénu pomocou stavebnej mechanizácie. Táto rekultivácia bude zabezpečená prostredníctvom zemných prác na vyrovnanie terénu a plošnú úpravu terénu – zarovnanie nerovností, odstránenie kusového odpadu, nevyhovujúcich častí, plánovaný je aj zásyp zhutnených jám, šachiet, rýh alebo zárezov okolo objektov. Potom sa plánuje navezenie zeminy, pričom terénne úpravy budú prebiehať tak, aby okolitá pôvodná vegetácia zostala zachovaná. Po navezení zeminy je plánované na parcelách založiť lúčny trávnik výsevom ďatelinotrávy, jeho ošetrenie a uvalcovanie. Odstránenie nelegálnych skládok prispeje k zásadnému skultúrneniu životného prostredia v obci, k likvidácii environmentálnej záťaže, ako aj k odbremeneniu prostredia od tuhých komunálnych odpadov.